text: [{"text_idx": "#000003", "text": "Walitti bu\u2019iinsi waraana Chaayinaa fi Indiyaa jiddutti ka\u2019e hammaataa dhufuu gabaafame"}, {"text_idx": "#000004", "text": "Jalqaba ji\u2019a kanaa loltoonni Chaayinaa fi Indiyaa daangaa irratti walitti bu\u2019uun eega dhagahamee booda, biyyoonni lamaanuu humna dabalataa gara naannichaa kan ergaa jiran tahuu gabaafame. Hanga ammaatti gama lamaan irraa loltoonni diigdamaa ol madaayuu odeeyfannoon ni adddeessa."}, {"text_idx": "#000007", "text": "Ministeerri haajaa alaa Chaayinaa ibsa baaseen \u201cChaayinaan birmadummaa daangaa isii eegsisuuf, akkasumas daangaa Chaayinaa fi Indiyaa irratti nageenyaa fi tasgabbiin akka mirkanaahuuf kutannoon socho\u2019aa jirti\u201djedhe."}, {"text_idx": "#000008", "text": "Ministeerri haajaa alaa Indiyaa gama isaatiin \u201cIndiyaan sochiin geggeessaa jirtu hundi daangaa isii keessatti qofa; haata\u2019u malee waraanni Chaayinaa daangaa ce\u2019uun sochii loltoota Indiyaa danqaa jira\u201djechuun yakke."}, {"text_idx": "#000009", "text": "Miidiyaaleen Indiyaa ammoo, eega walitti gaarriffannaan dhiheenya kanaa hammaatee asitti qofa, Chaayinaan daangaa ce\u2019uun loltoota dabalataa kuma 10 ol buufataalee 80 keessa kan qubsiiste tahuu gabaasaa jiran."}]